NaiveNeuron/SloPal huggingface dataset:
Jarjabek, Dušan, poslanec NR SR (2011-07-11):
Ďakujem za slovo, pán predseda. Vážená pani poslankyňa Blahová, vopred hovorím, že sa vám nechcem vysmievať, ani to takto neberte. Počas týchto voľných dní som mal možnosť sa viacej pozerať po českých televíziách. A v jednej z tých českých televízií som videl česko-slovenský filmový týždenník z roku 1954. Vystúpila tam nesmierne pekná, šarmantná, mladá, počerná súdružka v takej modrej košeli a používala tam výrazy ako naša spoločnosť potrebuje spoločné ciele, podmieňuje produktivitu práce, zvýšenú zamestnanosť, my zotrvávame v nádeji, chceme konštruktívny dialóg a tak ďalej a tak ďalej, bolo to zanietené, vrelé a určite nesmierne úprimné vystúpenie. Ja som vás naozaj počúval, hlavne v tej prvej časti. Skutočne ste vystúpili veľmi zanietene, vrelo a určite úprimne. A použili ste výrazy ako naša spoločnosť potrebuje spoločné ciele, podmieňuje produktivitu práce, zvýšenú zamestnanosť, my zotrvávame v nádeji a chceme konštruktívny dialóg. Skutočne nepochybujem o tom, že ste vystúpili veľmi úprimne, veľmi zanietene, že to myslíte vážne. A naozaj v tejto chvíli to neberte tak, že by som si chcel z vás robiť dobrý deň. Ďakujem za pozornosť. (Potlesk.)
Pellegrini, Peter, podpredseda vlády SR pre investície (2016-04-27):
Ďakujem pekne. Musím zareagovať, pretože to je opäť tam pod tým balkónom, kde sedia kolegovia, ktorí krátko po voľbách opustili svoje strany, cez plecia ktorých sa dostali do parlamentu, asi tam, neviem, vládne taká ako nechuť vôbec niečomu porozumieť alebo nechuť dať si vysvetliť veci. Pán kolega, keď ste citovali moje slová, tak vám ich môžem zopakovať znovu a hovoril som o tom, že CKO ako centrálny koordinačný orgán dnes existuje, má okolo sto ľudí a ten existujúci bude presunutý pod centrálne riadenie. Informatizácia spoločnosti, sekcia informatizácie spoločnosti existuje na ministerstve financií. Bude presunutá pod centrálne riadenie. To je všetko. Nikto nepovedal a nikto nikdy ani netvrdil a v zákone to ani tak napísané nie je, že ľudia budú z platobnej agentúry a, neviem, z akých iných riadiacich orgánov presúvaní pod úrad podpredsedu vlády. To je absolútne klamstvo a vy tu o tom ste schopný desať minút rozprávať a niežeby ste si to radšej naozaj preštudovali, prečítali dopodrobna dôvodovú správu, a nie tu potom fabulovali a vymýšľali, čo sa tu ide všetko diať. To je absolútna nepravda. Dochádza len k presunu týchto ľudí, ktorí sú k dispozícii, a tak isto nebude zasahované ani do právomocí riadiacich orgánov. Ale uznajte sám, pán kolega, môžme sa na to pozrieť, že v tomto štáte musí mať niekto tú kontrolu nad tým, že ak riadiaci orgán vypíše nejakú výzvu, či tá výzva je v poriadku, či tá výzva neobsahuje nejaké diskriminačné veci, či tá výzva má správnu alokáciu, či je otvorená na dostatočne dlhý čas, aby sa všetci transparentne mohli do nej prihlásiť, alebo je otvorená len na mesiac, aby sa mohli prihlásiť len pripravení, či tá výzva nie je na podporu niečoho, čo tento štát nepotrebuje. Veď predsa sú medializované rôzne výzvy, čo všetko bolo podporené z európskych štrukturálnych fondoch, a myslím si, že je úplne normálne, ak sa chce vláda centrálne v tom schvaľovacom procese pozrieť na to, že výzvy, ktoré sú plne v právomoci riadiacich orgánov, spĺňajú náležitosti a nebudú o 2, 3 roky spochybnené zo strany Európskej komisie, že podporili čosi, čo je neoprávneným nákladom. A ja tiež sa môžem pozrieť na to, aké rôzne výzvy boli aj počas vášho ministrovania vypisované a čo všetko bolo podporované a mohli by sme si niekedy spraviť o tom diskusiu, či to všetko bolo na prospech tejto krajiny alebo len na prospech tých prijímateľov. Takže, prosím, naozaj chceme to spraviť novým systémom, chceme sa posunúť ďalej. Človek nie je neomylný a predsa by sme mali čerpať z nejakých skúseností. A ak vám to vadí, máte na to právo a ste opozičný poslanec, ani od vás nečakám, že tu budete jasať a tlieskať. Ale prosím, keď sa chcete k tomu vyjadrovať, tak sa vyjadrujte aspoň odborne a exaktne k veciam. Nevymýšľajte si tu veci, ktoré v zákone nie sú a ani tak fungovať nebudú. O to vás chcem poprosiť. Ďakujem.
Jurinová, Erika, podpredsedníčka NR SR (2014-12-11):
Pani poslankyňa Kiššová.
Kočiš, Eduard, poslanec NR SR (2020-06-04):
Ďakujem, pán predsedajúci. Pán kolega Baránik, ak mi poviete jednu vetu, kde som hrubo niekoho urážal, tak sa ospravedlním nielen tomu, koho som urážal, ale aj vám. Nemyslím si, aby som niekedy niekoho urážal v žiadnom svojom vystúpení. Nie je to môj spôsob, akým by som chcel na niečo argumentovať alebo niečím zaujať. Naozaj to nepotrebujem. Pán kolega Šeliga, naozaj som ten návrh zákona čítal. Nemám právnické vzdelanie a dôsledne som konzultoval tento návrh zákona s ľuďmi, ktorí toto právnické vzdelanie alebo robia advokáciu. Dôsledne som to konzultoval a pýtal som sa na veci, ktorým nerozumiem. Čo sa týka verejného vypočutia, ja s ním nemám žiaden problém, naozaj žiaden problém, len rozprávam a stále budem tvrdiť jednu vetu, že verejné vypočutie má byť verejným vypočutím, a nie fraškou. To znamená verejné vypočutie, aby malo aj nejaký význam, ale v tomto prípade, kedy je tento zákon šitý, lex Lipšic, a veľmi horúcou ihlou, nikto ma nepresvedčí, že verejné vypočutie v tomto prípade môže niečo zmeniť. Som si istý, že vládna koalícia už dávno rozhodla, kto generálnym prokurátorom bude, a môžte tvrdiť, kto chcete a kde chcete, ako chcete, je to môj názor. Nemusíte s ním súhlasiť. Ja naozaj nebudem tvrdiť nič iné. Myslím si to a za svojím rozhodnutím si stojím. Ďakujem pekne.
Verešová, Anna, poslankyňa NR SR (2017-04-07):
Ďakujem za slovo. Evidentne je zrejmé, ako veľmi sa snažíte upriamiť pozornosť na tú časť odôvodnenia, ktorá sa týka zodpovednosti ministra, v akom stave je napríklad nezamestnanosť mladých ľudí do 25 rokov, a rozprávate len o nejakých číslach vytrhnutých z kontextu. Nedám sa na túto cestu. Nedám sa, vám to vyhovuje, ale poďme späť, páni. Evidentne ste slabí v argumentoch ohľadne akreditácie Čistému dňu. A odteraz už budem vo faktických spomínať iba toto: Zákon o sociálnoprávnej ochrane detí hovorí, § 7, že pri vykonávaní opatrení je zakázané používať všetky formy telesných trestov na dieťati a iné hrubé alebo ponižujúce formy zaobchádzania a formy trestania dieťaťa, ktoré mu spôsobujú alebo môžu spôsobiť fyzickú alebo psychickú ujmu. § 7. § 85. Pán minister, počúvajte, lebo asi by ste to vy mali prvý vedieť. Minister zruší akreditáciu, ak zamestnancami, zástupcom, štatutárom alebo garantom boli vykonávané tak opatrenia, že bol ohrozený život a zdravie dieťaťa alebo môže byť ohrozený život a zdravie detí. Čo viete z tohoto? Pán minister to určite vie. Aspoň si predstavujem, že to vie. Ale viete vy, že je povinný zrušiť akreditáciu minister, ak môže byť ohrozený život a zdravie detí v resocializačnom zariadení? Urobil to? Počúval odborníkov akreditačnej komisie, ktorú on sám zriadil a menoval týchto odborníkov? O tomto rozprávajte a toto nám skúste vyvrátiť. Pretože nemusí čakať na to, že sa dokoná trestný čin a že niekto potvrdí, že bol trestným činom. On je zodpovedný za to, aby sa neporušovali a nebol ohrozený život detí.
Grendel, Gábor, podpredseda NR SR (2022-02-11):
Pán poslanec, prosím vás...
Gibalová, Monika, poslankyňa NR SR (2014-04-01):
Ďakujem veľmi pekne. Pán poslanec, ja nepoznám technické riešenia, to nie je oblasť mojej odbornosti ani politiky. Ale Vojenský obvod Javorina je prekliaty priestor od začiatku a je signifikantné, že rôzne lobistické skupiny od jeho vzniku majú veľký zálusk na pozemky, preto sa nemôže nik urážať, ak sú Javorinčania podozrievaví. Vieme, že proces rušenia vojenského obvodu bol zablokovaný na Ústavnom súde kvôli novele zákona o obecnom zriadení, do ktorej v roku 2006 presadil pán poslanec Blajsko ustanovenie, ktorým mal všetok prebytočný majetok Ministerstva obrany Slovenskej republiky prejsť do vlastníctva obce Ľubické kúpele, ktorá mala týmto zákonom vzniknúť. Toto napadol aj generálny prokurátor, aj skupina poslancov. Preto treba byť v strehu, niektorí lobisti mali aj v minulosti ten správny nos na pozemky a pôdu a neštítili sa použiť aj neústavné kroky k jej získaniu. Naozaj sa nikto nemôže hnevať na to, že Javorinčania sú v strehu. Ďakujem pekne. (Potlesk.)
Kuffa, Štefan, poslanec NR SR (2022-10-05):
Juraj, či ti poviem po slovensky Juraj, alebo po maďarsky György, stále si to ty. Tak v podstate toto prirovnávať k zmene pohlavia, myslím si, že to je úplne pomýlené. Ideologické zástavy, ktoré naozaj boli tuná zneužívané v minulosti na štátnych budovách, jednoznačne odmietame. Nemôže byť dehonestovaná budova, ktorá reprezentuje a tiež je do istej miery symbol štátnosti a štátu. A to jedno, či už je v domácom prostredí, alebo v zahraničí. Takéto zneužívanie jednoducho odmietame. A či už niekto sa cíti ako muž alebo ako žena, jednoducho sa tak narodíš. Narodíš sa ako muž ako žena. A ty si môžeš preoperovať, čo chceš. A to stále zostaneš, tak ako si to povedal, tie chromozómy XX sú nemenné, ako XY sú takisto nemenné. A ty darmo aj navonok, že sa budeš tváriť tak, proste. Inak toto je veľká tragédia, lebo veľa mladých ľudí sa dostalo takéhoto nešťastia, kedy v podstate dali sa takto preoperovať, a ja som to tu spomínal, dievča na muža, keď potom plakala, že chce byť naspäť dievčaťom. Najprv bolo hviezda veľká. Chcela sa vrátiť ako späť, že chce byť ženou a to a keď jej teraz povedal, že dobre, ale že tak to nie je možné. Ono však ako amputujú žene prsníky, tak ako jej ich prišijú naspäť. To jednoducho nie je možné. A to dievča cez ten posmech a cez traumu, ktorú ako prežívalo, tak to vyústilo do samovraždy. Samozrejme, dneska mainstreamové média podsúvajú takto, že dobrovoľne odišla z tohto sveta. Ale že sú veľakrát štvaní títo ľudia touto spoločnosťou k tomu, aby spáchali tú samovraždu, to o tom zamlčujú. A prostredie, ktoré sa tuná vytvára, je veľmi divoké. Muž je muž. Žena je ženou.
Pčolinský, Peter, podpredseda NR SR (2023-05-17):
Ďakujem. Jedna faktická poznámka. Pán poslanec Karahuta.
Bugár, Béla, podpredseda NR SR (2016-04-26):
Pán poslanec Matovič.
Hort, Milan, podpredseda NR SR (2011-10-18):
Ďakujem pekne. Spýtam sa pána spravodajcu, či chce v záverečnom slove vystúpiť? Nie. Prerušujem rokovanie o tomto bode programu a budeme pokračovať prvým čítaním o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov . Vládny návrh zákona má parlamentnú tlač 509 a návrh na jeho pridelenie na prerokovanie výborom je v rozhodnutí č. 511. Pán podpredseda vlády, prosím, ujmite sa slova a uveďte aj tento vládny návrh zákona. Nech sa páči.
Paška, Pavol, predseda NR SR (2014-05-14):
Ďakujem pekne, pán minister. Pán predseda výboru pre financie pán poslanec Duchoň je určený spravodajca.
Gabániová, Darina, poslankyňa NR SR (2017-12-05):
Ďakujem. Pán minister, som veľmi rada, že ste tu spomenuli, čo všetko ste stihli urobiť pre zlepšenie pracovných podmienok a výbavy Policajného zboru. Je to dôležité povedať, pretože je dôležité povedať, že k devastácii verejného priestoru nedošlo za našej vlády, že došlo k tejto devastácii verejného priestoru za pravicových vlád Vladimíra Mečiara a Mikuláša Dzurindu. Vtedy prišla naša republika o rodinné striebro, vtedy došlo k vlastizradnému predaju majetku, vtedy došlo k oddlženiu bánk z verejných prostriedkov, ktoré mali byť použité na cesty, na školy, na všetko, čo súvisí s verejným priestorom, aj na podmienky pracovné policajtov. Odvtedy sme boli vystavení, naša spoločnosť, aj drogám, aj grafity a všetko, čo zdevastovalo. Netreba zabúdať aj na zdravotníctvo a na Zajacove zákony, ktoré začali fungovať od roku 2005, kde došlo k sprenevere verejných prostriedkov súkromnými akciovými spoločnosťami, ktoré s nimi mali hospodáriť, a nie si ich privlastňovať, prisvojovať a vlastne ich rozkrádať.
Kuffa, Filip, poslanec NR SR (2021-11-04):
Pán kolega Pročko, keď vám klesne tlak, pustite si potom znova svoju rozpravu, čo ste povedali na úvod rozpravy, čo ste povedali na koniec. Dotýkate ste sa v rozprave rozkrádačiek a v úvode rozpravy sa postavíte a poviete, tento zákon nič nerieši, žiadne rozkrádanie, pretože rozkrádať sa bude ďalej. Potom tu ešte zožnete veľkú pochvalu, že, júj, jak prvý ste otvoril miliardový biznis. No, chlapci, pustite si moju rozpravu, písomnú, následne aj moju reakciu na faktické poznámky, kto prvý tu rozkryl miliardové podvody na nás všetkých občanov, čo sa týka lesa a ochrany lesa. Tu ste mu hneď... Tak ja neviem, jak to potom počúvate tie, tie rozpravy. Padlo tu, že organizátori protestov sa tu vozia na nejakých miliónových autách a že si ich skrývajú, že nikto to potom nevidí, že majú vraj nejaké Dodge, ale ja neviem ani, čo to tu bolo povedané. Toto, toto jako súviselo s rozpravou? Jako to súvisí s návrhom zákona? A naozaj keď vám klesne tlak, keď sa upokojíte, pán poslanec, Blanár ma nemal prečo upozorniť, keď som za vami stál, nijak som vás vtedy nevyrušoval, spomínali ste to v rozprave a vy tu, mimochodom, vždy robíte eh, eh, mh, mh, tlieskate, tľapkáte, ako keby vás korona tu parila, ja neviem, už dva roky v kuse, keď sa vám dakto nepáči, a zrazu jaký dotknutý. Zrazu keď stojím za vami s prekríženými rukami, zrazu, chudáčik, jaký dotknutý sa cítil, že on nemohol faktickú, lebo Kuffa mu stál za chrbtom. No čuduj sa svete!
Pellegrini, Peter, predseda NR SR (2023-12-15):
Pán poslanec Valášek.
P. Hrušovský, predseda NR SR: (2002-11-14):
(Hlasovanie.) 142 prítomných, 67 za návrh, 33 proti, 41 sa zdržalo, 1 nehlasoval. Konštatujem, že návrh sme neschválili.
Kvorka, Ján, poslanec NR SR (2019-10-17):
Pán predsedajúci, dajte hlasovať o pozmeňujúcom návrhu pani poslankyne Zemanovej.
Blanár, Juraj, podpredseda NR SR (2022-09-27):
Pani poslankyňa Pleštinská s faktickou poznámkou.
Susko, Boris, poslanec NR SR (2020-07-14):
Ďakujem pekne za slovo. Vážený pán predsedajúci, vážený pán minister, vážené pani poslankyne, páni poslanci, v programovom vyhlásení vlády si vládna koalícia v tomto parlamente schválila skvalitňovanie legislatívneho procesu. Máme tu už niekoľký z radov skrátených legislatívnych konaní, kde sme jednoznačne preukázali, že nie sú dôvody na skrátené legislatívne konanie. Máme tu ďalší z takýchto návrhov na skrátené legislatívne konanie, ktorý prišiel sem do parlamentu dnes o jedenástej hodine, o dvanástej hodine boli výbory a o štrnástej hodine sa má rokovať o tomto návrhu zákona, v ktorom nikto z nás nevie poriadne, čo je napísané, nestihol si to ani prečítať a nie ešte nejakým spôsobom zanalyzovať alebo sa pripraviť na rozpravu. V každom prípade to vyzerá tak, že si z tohto zákonodarného zboru vláda robí srandu. Vyslovene to už musím takto vulgárne povedať, lebo inak sa to nazvať nedá, ako že si vláda z tohto robí trhací kalendár, robí si z nás všetkých úplnú srandu. Ideme tu rokovať o návrhu zákona, ktorý v určitej inej obmene sme tu už mali pred pár týždňami, ktorý bol napadnutý na Ústavnom súde a Ústavný súd v zásade svojím predbežným opatrením dal za pravdu, resp. prejudikoval nejakým spôsobom už samotné rozhodnutie. Dnes tu máme ďalší takýto istý zákon, ktorý ide zasahovať do základných ľudských práv a slobôd. Opäť v skrátenom legislatívnom konaní, pričom pán minister ako predkladateľ nepovedal jediné jedno slovo alebo jednu vetu, v čom tento návrh spĺňa podmienky podľa § 89 zákona o rokovacom poriadku, teda akým spôsobom sú tu ohrozené základné ľudské práva a slobody, resp. aká značná hospodárska škoda tu hrozí Slovenskej republike. V tomto návrhu opäť nie sú žiadne dôvody na skrátené legislatívne konanie a ak by vláda chcela takýto návrh zákona predložiť, mohla to zase urobiť úplne štandardne v riadnom legislatívnom procese, s riadnou diskusiou a pripomienkovým konaním. Opäť tu sme teda v skrátenom legislatívnom konaní, kde rýchlo, rýchlo treba niečo urobiť v takých zásadných – ešte raz opakujem – otázkach, ako sú ochrana základných ľudských práv a slobôd. Vyzývam vás, aby sme nepodporili toto skrátené legislatívne konanie, aby ak vláda chce takéto opatrenie, na ktoré nie je teraz žiaden dôvod, pretože mechanizmy z hľadiska ochrany ľudského zdravia sú nastavené už doterajšími opatreniami, aby sme takéto konanie nepodporili. Ďakujem pekne.
Bugár, Béla, podpredseda NR SR (2010-08-11):
Pán poslanec Galbavý.
Šeliga, Juraj, podpredseda NR SR (2020-11-12):
Pán poslanec Šudík, nech sa páči.
Lajčák, Miroslav, podpredseda vlády a minister zahraničných vecí a európskych záležitostí SR (2013-10-28):
Ďakujem pekne. Vážený pán predsedajúci, vážené pani poslankyne, páni poslanci, ospravedlňujem sa za svoju prudkú reakciu, ale stále sa nemôžem zbaviť pocitu, že ústavný činiteľ, za akého poslanca Národnej rady Slovenskej republiky považujem, by mal vážiť svoje slová (Potlesk.). A tu v rozprave zo strany poslancov OĽaNO zaznelo veľa silných slov a veľa vážnych obvinení na, predovšetkým na adresu predsedu Úradu pre Slovákov žijúcich v zahraničí, ale tiež na adresu moju. Nemám najmenší problém tieto obvinenia vyvrátiť bod po bode, pretože jednoducho sa nezakladajú na pravde. Môžem to veľmi ľahko dokázať, mám na to všetky potrebné podklady a dôkazy, ale nechcem sa znížiť k takému typu diskusie, akej som, ako som bol nútený počúvať. Chcem vás však ubezpečiť, že všetky vaše otázky a pripomienky budú zodpovedané. Predseda Úradu pre Slovákov žijúcich v zahraničí je pripravený vás prijať. Pozvanie máte na stole už niekoľko mesiacov, ako viete, veľmi ochotne a detailne zodpovie na vaše otázky a rozptýli všetky vaše obavy. Namiesto toho, aby som teraz prebral bod po bode všetko to, čo tu zaznelo, a oberal vás všetkých o drahocenný čas, mi dovoľte položiť niekoľko otázok a uviesť niekoľko faktov. Najskôr otázky. Správa, o ktorej hovoríme, mimochodom pripomínam, že my rokujeme o správe za rok 2012, súčasný predseda úradu bol uvedený do funkcie v polovici mája roku 2012, táto správa bola predmetom riadneho medzirezortného pripomienkového konania. Ja sa chcem opýtať, prečo ani jedno z tých ťažkých obvinení nebolo vznesené v rámci normálneho štandardného postupu? Prečo ste čakali až na rokovanie tu, v pléne? A moja druhá otázka, prečo ste nikdy nenavštívili Úrad pre Slovákov žijúcich v zahraničí? Prečo ste im (Reakcia z pléna.)... Ja neklamem. (Reakcia z pléna.) Navštívil pán Kadúk (Pozn. red.: správne má byť - „Kadúc“.), čo viem. (Prerušenie vystúpenia predsedajúcim.)
Blanár, Juraj, podpredseda NR SR (2021-06-30):
Pán poslanec Ján Mičovský.
M. Číž, podpredseda NR SR: (2009-12-08):
(Hlasovanie.) 126 prítomných, 44 za, 61 proti, 15 sa zdržalo, 6 nehlasovali. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďakujem spravodajcovi. Teraz budeme hlasovať v prvom čítaní o návrhu poslancov Národnej rady Slovenskej republiky Jána Goliana a Stanislava Janiša na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a o zmene zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 1346). Slovo má spravodajca z gestorského výboru pre pôdohospodárstvo, životné prostredie a ochranu prírody Miroslav Jureňa. Nech sa páči.
Zajac, Pavol, poslanec NR SR (2013-06-27):
Ďakujem pekne za odpoveď. Pán minister, máme osem mesiacov od tejto tragédie, obrovskej tragédie, ľudskej, technickej, ktorá sa stala na Slovensku, a preto verejnosť oprávnene by už očakávala výsledky. Boli deklarované, bolo deklarované, že už na jar budú výsledky, máme tu leto. Chcem sa vás ale spýtať, po takom, po takejto obrovskej tragédii, kde zomreli ľudia, spadol most, ďalší boli zranení, čo si myslíte vy, mala by byť vyvodená aj politická zodpovednosť pri takýchto udalostiach na strane investora, NDS-ky, a jeho jediného akcionára – ministerstva dopravy a výstavby, čo si myslíte, mala by byť vyvodená aj politická zodpovednosť po takejto tragédii?
J. Mikolaj, podpredseda vlády a minister školstva SR: (2009-04-15):
Návrh zákona vychádza z koncepcie profesijného rozvoja učiteľov v kariérnom systéme a legislatívneho zámeru zákona schváleného vládou Slovenskej republiky. Cieľom predloženého návrhu zákona je zvýšiť spoločenské a finančné ocenenie pedagogických zamestnancov, vytvoriť také legislatívne a ekonomické rámce, aby pedagogickí a odborní zamestnanci v čo najväčšej miere spĺňali odborné a morálne predpoklady na výkon tohto náročného povolania, zvýšiť ochranu pedagogických a odborných zamestnancov pred nadmernou psychickou záťažou, legislatívne upraviť ochranu učiteľov pred agresivitou zo strany žiakov a rodičov, zlepšiť prípravu pedagogických zamestnancov v praxi a za týmto účelom podporovať vzdelávacie programy pre pedagogických a odborných zamestnancov na všetkých stupňoch škôl, umožniť kariérny rast pedagogických a odborných zamestnancov v kariérnom systéme, vytvoriť motivačný kariérny systém a v rámci tohto systému prostredníctvom kontinuálneho vzdelávania zabezpečiť zvyšovanie profesijných kompetencií pedagogických a odborných zamestnancov. Na splnenie cieľov a zámerov tohto zákona samotný návrh zákona definuje práva a povinnosti pedagogického a odborného zamestnanca, upravuje postavenie pedagogického a odborného zamestnanca ako verejného činiteľa, umožňuje postaviť pedagogického a odborného zamestnanca, takzvanú mimoslužbu pri začatí jeho trestného stíhania, rozširuje kritériá bezúhonnosti a aj nedbanlivostné trestné činy súvisiace s výkonom povolania. Ďalej určuje kvalifikačné predpoklady na výkon pedagogickej činnosti alebo odbornej činnosti, zavádza komplexný a motivačný systém kontinuálneho vzdelávania s umožnením kariérneho rastu či už vo vertikálnom, alebo horizontálnom smere, ďalej motiváciu kvality práce naďalej ponecháva riaditeľovi školy v rámci osobného ohodnotenia, odmeny či osobného platu. Zákon slúži motivácii k odbornému rastu pedagógov prostredníctvom kontinuálneho vzdelávania a zavádza takzvaný kariérny systém s možnosťou platového postupu, kreditových príplatkov, špecializačných príplatkov a poskytovania dní voľna na účasť na vzdelávaní alebo vykonaní atestačnej skúšky a navrhuje systém sociálnych výhod pre pedagógov, ako je napríklad zabezpečenie psychologickej starostlivosti, regeneračné pobyty, preventívne očkovania a podobne. Vážený pán podpredseda Národnej rady Slovenskej republiky, prosím o prerokovanie predloženého návrhu a žiadam jeho podporu. Ďakujem pekne.
Richter, Ján, minister práce, sociálnych vecí a rodiny SR (2014-05-14):
Vy ste hovorili o niečom, čo v tom zákone nie je. Pán poslanec Novotný je ako jasnovidec, čo bude o päť, o desať rokov. Ale o tom si bude rozhodovať samospráva tej komory, nie minister... (Reakcia z pléna.) Ako minister. A po, a po a za ďalšie, to nie je povinné členstvo, je to dobrovoľné členstvo. V zákone je, citované: „dobrovoľné“! Ak ho raz niekto zmení, no tak ale to nie je otázka tvorcu zákona. Áno, potom je najlepšie, nespravme nič a nechajme ten systém takto, ako je. Nad pánom Mihálom sa pousmejem. (Povedané so smiechom.) Budem prvý raz asi trošku menej presvedčivý v týchto veciach, ale ja to osobne takto cítim, pretože, ešte raz hovorím, s týmto zákonom politicky možno ani nič nezískavam a ani nič nestrácam. Naopak, možno isté problémy, ktoré postupná aplikácia toho môže, môže doviesť. Ale som presvedčený o tom, že vytvoríme systém. Možno sčasti zo začiatku nedokonalý, ale ktorý sa môže stále zdokonaľovať. A to ma vedie k tomu, že ten zákon takto podporujem. Ďakujem.
Ďurica, Ondrej, poslanec NR SR (2021-12-14):
Ďakujem pekne za slovo. Ja chcem poďakovať pánovi kolegovi Suskovi, pretože sa veľakrát ukázalo, že svojou analýzou prišiel na určité veci, ktoré neboli v spomínaných návrhoch zákona celkom v poriadku. A toto je, myslím si, z jeho strany pomenované veľmi presne a pán minister krútil hlavou, tak ja by som bol veľmi rád, keby sme si to nejak vysvetlili v ďalšej rozprave alebo v nejakom vysvetlení teda, že či to, čo pán Susko namieta, je v poriadku alebo má pán minister iný názor. Ďakujem.
K. Tóthová, poslankyňa: (2009-10-29):
Vážený pán minister, budem vás interpelovať vo veľmi citlivej otázke a to v otázke účasti osôb do 18 rokov na hrách s automatmi. Denná tlač totiž prináša nezvratné dôkazy o tom, že napriek zákonnému zákazu, aby sa osoby do 18 rokov zúčastňovali hier na hracích automatoch, realita je taká, že skutočne tento zákaz nie je dodržiavaný. Povinnosť uskutočňovať dozor nad tým, aby tieto deti nehrali na hracích automatoch, má prevádzkovateľ príslušného automatu. Nielen z tlače, ale ja som aj náhodou vošla v poslednom období do niektorých takýchto miestností,  kde sú herne, teda hracie automaty a na vlastné oči som sa presvedčila, že tento zákaz je veľmi porušovaný. V roku 2007, vážený pán minister, som vás už s touto interpeláciou oslovila a vtedy ste mi odpovedali, ako je súčasný právny stav, že ministerstvo financií, resp. daňové úrady môžu kontrolovať, či prevádzkovatelia si plnia svoje povinnosti a uviedli ste, aký počet – a musím povedať, že dosť značný počet – uviedli ste, že v roku 2007 do 31. augusta bolo vykonaných 21 035 dozorov nad prevádzkovaním výherných automatov. Keďže i napriek takémuto počtu vami uvedených kontrol nenastáva zlepšenie situácie, mám na vás dve otázky: Po prvé, či ste spokojný s tým, že príslušné daňové úrady podľa zákona môžu vykonávať dozor nad prevádzkovaním výherných prístrojov a či by v zákone nemala byť povinnosť týchto orgánov vykonávať vopred neohlásenú a pravidelnú kontrolu prevádzkovateľov výherných prístrojov? To je prvá otázka. A druhá otázka vzhľadom na to, že sa situácia nezlepšuje, podľa názoru mnohých ešte aj zhoršuje, či by ste mi neodpovedali na otázku, koľko v tomto roku pri tých kontrolách daňových úradov, v koľkých prípadoch boli uložené pokuty a v akej výške? Zákon totiž uvádza, že pokuta za nesplnenie povinnosti prevádzkovateľa dohliadnuť nad tým, aby na týchto hracích prístrojoch, teda ľudovo povedané, výherných automatoch, nehrali osoby do 18 rokov, ak je nesplnená táto povinnosť prevádzkovateľa, sankcia je tam vyjadrená v korunách od 500 tis. do 3 mil. Sk. Osobne som toho názoru, keby sa urobili veľmi dôsledné kontroly, muselo by to zatriasť, ako sa hovorí, s prevádzkovateľmi týchto automatov a svoju povinnosť by si plnili. Navyše do štátneho rozpočtu by to mohol byť nemalý prísun financií, čo ja osobne považujem za veľmi legálny spôsob príjmu štátneho rozpočtu, pretože nielenže sa zvýši príjem, ale sa nepriamo dosiahne dodržovanie platného práva, čo v právnom štáte je nielen želateľná, ale plne opodstatnená aktivita. Vážený pán minister, vopred vám ďakujem za odpoveď, ktorú dostanem, kolegom ďakujem za pozornosť.
P. Hrušovský, predseda NR SR: (2005-06-22):
návrhom poslanca Národnej rady Slovenskej republiky Jozefa Buriana na vydanie zákona, ktorým sa mení zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov . Návrh ste dostali ako tlač 1182. Návrh na jeho pridelenie máte ako správu č. 1181. Nech sa páči, pán poslanec, poprosím vás o uvedenie a zdôvodnenie vami predkladaného návrhu.
Blanár, Juraj, podpredseda NR SR (2021-03-16):
Ďakujem, pán minister. Na vaše vystúpenie dve faktické poznámky. Ako prvý, pán poslanec Miroslav Suja, nech sa páči.
B. Bugár, podpredseda NR SR: (2005-12-13):
(Hlasovanie.) Prítomných 128, za 80, proti 23, zdržalo sa 24 poslancov, nehlasoval 1. Body zo spoločnej správy sme schválili. Nech sa páči. J. Bielik, poslanec: Ďakujem. Teraz budeme hlasovať o vyňatom bode, bode 34, odporučenie gestorského výboru je schváliť ho.
Zmajkovičová, Renáta, podpredsedníčka NR SR (2013-06-17):
V rozprave vystúpi pán poslanec Kvasnička, pripraví sa pán poslanec Frešo.
Glváč, Martin, podpredseda NR SR (2016-10-20):
Ďakujem. Pán poslanec, chcete položiť doplňujúcu otázku? Nie je tomu tak. Ďakujem, pán minister. Ďalšia otázka, č. 24, pán poslanec Fecko nie je prítomný, prepadáva. Pán poslanec Gröhling nie je tu. Ani ďalšie dve otázky. Ja myslím, že dostal odpoveď. Otázka č. 27, pán poslanec Jurzyca ministrovi financií Petrovi Kažímírovi. Otázka znie: „Vážený pán minister, zmluva na nákup CT prístrojov pre nemocnice v Trstenej a Liptovskom Mikuláši predpokladala presun veľkej časti splátok do budúcnosti. Zmluva teda zvyšuje budúci verejný dlh. Má ministerstvo financií presné informácie o takýchto zmluvách uzavretých samosprávou?“ Nech sa páči.
Košútová, Magda, poslankyňa NR SR (2012-07-24):
Ďakujem pekne za slovo, pán predseda. Prosím, dajte hlasovať o tom, že Národná rada Slovenskej republiky sa v súlade s § 73 ods. 3 písm. c) zákona o rokovacom poriadku rozhodla predložený návrh zákona prerokovať v druhom čítaní.
Dostál, Ondrej, poslanec NR SR (2019-12-05):
Navrhujem pozvať na schôdzu Národnej rady Slovenskej republiky guvernéra Národnej banky Slovenska Petra Kažimíra a požiadať ho o stanovisko k návrhu uznesenia a prerušiť schôdzu Národnej rady do jeho príchodu. Odôvodňujem to tým, že ideme rokovať o závažnej veci, ku ktorej nemáme dostatočné podklady, tie podklady by nám mohol dať pán guvernér Národnej banky, ktorému by ste mohli dôverovať, lebo je to váš bývalý minister financií, v prípade poslancov SMER-u dokonca váš bývalý podpredseda. Takže myslím si, že ak chceme rokovať o tejto veci odborne a ak to nemá byť iba predvolebné divadlo, tak by sme mali počkať, kým sem príde pán guvernér Národnej banky Slovenska.
Podmanický, Ján, poslanec NR SR (2012-08-02):
Pán poslanec, používate silné slová, ktoré vám celkom nepristanú. Obviňovali ste nás, že my kradneme dôchodky. Pán poslanec, dobre to viete a vie to každý, kto sa tejto téme venuje, že my nesiahame ani na jednu korunu, ani na jedno euro toho, čo majú ľudia usporené v druhom pilieri. Ani jedno euro z tohoto sa nestratí. Na druhej strane ja vám poviem, čo je krádež. Nastavili ste systém dôchodkový, ktorý nefunguje, je stratový a treba ho ročne dotovať obrovskými sumami, na ktoré si dokonca požičiavame. To je, vážený pán poslanec, okrádanie ľudí. Nastavili ste systém, pán poslanec, ktorý oberá ľudí o dôchodky. Aj vašou zásluhou budú mať o tri roky ľudia z druhého piliera o 20 % menší výnos než ľudia z prvého piliera. To je, vážený pán poslanec, okrádanie ľudí. A vieme doložiť a máme na to argumenty, len nie je na to čas, že nebolo to zásluhou alebo že nebolo to spôsobené nejakým zásahom do druhého piliera počas prvej vlády Roberta Fica. A vy to tiež dobre viete. Pán poslanec, a okrem toho okrádanie je aj to, čo ste urobili na finančnej správe. Ten obrovský kolaps, ktorý ste spôsobili, ten obrovský výpadok daní, ten obrovský chaos, aký sa v histórii Slovenska ešte nestal, to spôsobuje okrádanie ľudí, vážený pán poslanec. Takže na vás presne platí to staré, že „zlodej kričí, chyťte zlodeja“. A aby ste nejako vytvorili nejakú dymovú clonu, aby ste odpútali pozornosť, že vy ste reálne okradli ľudí o ich dôchodky z druhého piliera, tak sa snažíte túto svoju zodpovednosť hádzať na niekoho iného.
Vavrek, Štefan, poslanec NR SR (2019-10-22):
Ďakujem za slovo. Vážený pán predsedajúci, vážené pani poslankyne, páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Irén Sárközy, Tibora Bastrnáka, Bélu Bugára a Pétera Vörösa na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov (tlač 1723). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet, Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Laššáková, Jana, podpredsedníčka NR SR (2015-11-10):
Pán poslanec Zajac, nech sa páči.
Laurenčík, Milan, podpredseda NR SR (2020-09-29):
Pán poslanec Jozef Valocký. Nie je v sále. Pán poslanec Miloš Svrček.
P. Paška, predseda NR SR: (2007-09-04):
Pani poslankyňa Radičová, nech sa páči.
B. Bugár, podpredseda NR SR: (2002-04-11):
Pani poslankyňa Tóthová, máte slovo.
M. Fronc, minister školstva SR: (2004-01-22):
Vážený pán poslanec Zubo, otázku spôsobu a rozsahu vysielania Slovenského rozhlasu, teda otázka spôsobu a rozsahu a vysielania Slovenského rozhlasu je v súlade so zákonom č. 619/2003 Z. z. o Slovenskom rozhlase v kompetencii generálneho riaditeľa Slovenského rozhlasu. Rozhodnutia v tomto smere musia byť prirodzene v súlade s citovaným zákonom a ten tiež vyžaduje na niektoré zásadné rozhodnutia predchádzajúci súhlas Rozhlasovej rady. Podľa informácií ministerstva kultúry nedošlo k plošnému zrušeniu šírenia signálu Slovenského rozhlasu prostredníctvom stredných vĺn, pretože v rámci štátnej dotácie tejto inštitúcii na rok 2004 figuruje aj položka šírenie signálu prostredníctvom stredných vĺn. Stratégia postupného odchodu vysielania z pásma stredných vĺn bola v minulosti opakovane diskutovaná zástupcami Slovenského rozhlasu v príslušnom výbore Národnej rady Slovenskej republiky. Po nadobudnutí účinnosti zákona č. 619/2003 Z. z. je príprava stratégie šírenia signálu Slovenského rozhlasu plne v kompetencii generálneho riaditeľa a jej schválenie v kompetencii Rozhlasovej rady. Táto stratégia musí byť, prirodzene, v súlade s už citovaným zákonom. Preto si vám, vážený pán poslanec, dovoľujem odporučiť obrátiť sa so svojou otázkou na bližšie vysvetlenie na generálneho riaditeľa Slovenského rozhlasu a Rozhlasovú radu. Vláda, a to chcem podotknúť, nepripravuje ani v súlade so zákonom č. 308/2000 Z. z. o vysielaní a retransmisii, nemôže pripravovať, ani zrealizovať predaj žiadnej rozhlasovej alebo televíznej frekvencie. Zákon o vysielaní a retransmisii veľmi jednoznačne upravuje, akým spôsobom je totiž možné narábať s frekvenciami určenými na rozhlasové a televízne vysielanie. Ďakujem.
Pellegrini, Peter, predseda NR SR (2024-01-16):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu predsedu Štátnej komisie pre voľby a kontrolu financovania politických strán. Nech sa páči, pán overovateľ, máte slovo. To je dáko zle. To neni Igor Šimko. Nemáte jeho kartu alebo ako to... (Reakcie z pléna.) (Výsledky tajného hlasovania o návrhu na voľbu predsedu Štátnej komisie pre voľby a kontrolu financovania politických strán , tlač 99.)
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 142 poslancov, za 121, proti 11, zdržalo sa 9 a 1 nehlasoval. Konštatujem, že sme v treťom čítaní . Otváram rozpravu a pýtam sa, či sa hlási do rozpravy niekto z prítomných poslancov. Nie. Vyhlasujem ju za skončenú. Nech sa páči, záverečné hlasovanie.
P. Paška, predseda NR SR: (2008-04-02):
(Hlasovanie.) 140 prítomných, 7 za, 74 proti, 58 sa zdržalo, 1 nehlasoval. Tieto body sme neschválili.
Figeľ, Ján, podpredseda NR SR (2014-11-25):
Ďalším rečníkom prihláseným do rozpravy písomne je Miroslav Beblavý. Nie je v sále. Nasleduje Daniel Lipšic. Takisto nie je v sále, stráca poradie, (reakcia z pléna) vonku? A potom Alojz Hlina, ešte vonku. (Reakcia z pléna.) No ale, ale my rokujeme. Takže teraz sa chcem spýtať, či sa hlási niekto do rozpravy ústne. Lucia Žitňanská, nech sa páči. Končím možnosť ďalšieho prihlasovania sa. Slovo má Lucia Žitňanská.
Podmanický, Ján, poslanec NR SR (2017-04-06):
Vážený pán minister, ja chcem úprimne poďakovať a oceniť vaše vecné, korektné vystúpenie plné faktov, plné reakcií na obvinenia, ktoré tu zaznievali. A ja si vážim, že ste napriek tej vybičovanej atmosfére, ktorá tu je, udržali ten vecný tón. Nie je to ľahké, v situácii, ktorá tu dnes v parlamente je, zachovať si určitý triezvy prístup k veciam, o to viac si to cením. A očakával som, že vaše vystúpenie možno presvedčí aj niektorých opozičných kolegov, ktorí možno nemajú také to krvavé súkno pred očami, ale naozaj hľadajú v tomto prípade pravdu. A hoci možno ich vystúpenia nezazneli až tak výrazne, ja napríklad si vážim vystúpenia napríklad pána poslanca Hegera, ktorý vystúpil vecne, pýtal sa vás na niečo, na čo aj ja som zvedavý, čo odpoviete, ale takto som si predstavoval tú diskusiu. A ja vás preto chcem vyzvať, pán minister, vy ste človek a minister známy tým, že neraz vychádzate v ústrety opozícii, rešpektujete niektoré ich pripomienky a mnohokrát hlasujeme za aj o pozmeňujúcich návrhoch opozície, pretože vy sa za ne postavíte. Ja vás chcem poprosiť, aby ste nestratili aj napriek dnešnej schôdzi tento svoj prístup a aby ste si zachovali takú túto určitú veľkorysosť. A ja verím, že tí kolegovia z opozície, ktorí nemajú krvavé oči, ale hľadajú pravdu, tak vypočujú a príjmu aj niektoré argumenty, ktoré vy uvediete. (Potlesk.)
Danko, Andrej, predseda NR SR (2018-06-14):
Ďakujem. Nech sa páči, pán poslanec.
Brixi, Otto, poslanec NR SR (2013-10-23):
Ďakujem pekne. Úplne v krátkosti, pán kolega Mičovský, pokiaľ si ľudia zvyknú na poriadok na štadiónoch, tak nebudú potrební ani ťažkoodenci, ani polícia a na štadiónoch bude absolútny pokoj. A čo sa týka toho vášho turizmu, tak treba povedať, že duch zákona a téma je otvorená, dnes sme tu preto, aby sme ju posunuli do druhého čítania. Pokiaľ ako vy, ja dobre viem, aj z histórie ste taký zanietený environmentalista, tak máte možnosť prísť s takým návrhom. A teda myslím si, že nikto z kolegov nebude proti tomu, keď to vyrieši takúto diskrepanciu medzi voľnočasovými aktivitami, ktoré súvisia okrem iného aj s turizmom, a nikto nebude slovenských turistov v žiadnom kontexte ani v žiadnom rozmere diskriminovať a myslím si, že aj pán minister potom uzná, že tá definícia viac a menej rizikových športov a športov, ktoré prinášajú väčšie alebo menšie riziko, či už pre návštevníka alebo pre účastníka, bude viac alebo menej opodstatnená. Ďakujem pekne.
J. Laššáková, poslankyňa: (2009-04-15):
Krátke odôvodnenie. V ústavnoprávnom výbore  bol prijatý pozmeňujúci návrh, ktorý treba ešte odkonzultovať. Ďakujem pekne.
M. Číž, podpredseda NR SR: (2007-02-09):
Poprosím, vážené kolegyne, kolegovia, keby ste zaujali miesta v laviciach, aby sme mohli pokračovať  v hlasovaní a v zistení, či Národná rada je uznášaniaschopná. Vážené kolegyne, kolegovia, skúsime, či medzitým sme sa nestali uznášaniaschopní. Takže skúsime opakovať hlasovanie. Pán spravodajca, ešte raz.
Budaj, Ján, poslanec NR SR (2016-11-30):
Ďakujem. Bolo veľmi príhodné, že pán Dostal pripomenul, ako chcel SMER a pán Nesrovnal umlčať poslancov v mestskom zastupiteľstve, v mestskom parlamente hlavného mesta. A ja dodávam, že teda bolo to celkom márne, ten predpis, ten rokovací poriadok už platí dlho, a nedosiahli nič. Poslanci totiž neplnia svoje sľuby, ktorými balamutili voličov, ktorí sú nervózni, keď sa hovorí pravda, sú všade podobní. Najradšej by len postláčali gombíky, aj na to stláčanie iba prídu, tak ako teraz vidíme, ako sa plní sála, postláčali by gombíky, lebo majú celkom iné záujmy a nepotrebujú obťažovať sa diskusiami, reagovaním na diskusie a tak ďalej. Mimochodom, sú to celkom tie isté gombíky na meste, aké máme tu pred sebou, tá istá firma, aj ten istý problém a bude aj ten istý výsledok. Uvidíte, že rokovací poriadok sa celkom minie vašim očakávaným účinkom. Nenasadíte náhubok. Nie sú 90. roky. Nakoniec ani tým v 90. rokoch – Mečiarovi, Ľuptákovi a Slotovi – to celkom nevyšlo a dneska sú za strašiakov v slovenskom demokratickom príbehu. Zvažujte, pretože dejiny si každý píšete každým hlasovaním.
Kubánek, Stanislav, poslanec NR SR (2012-04-04):
Sľubujem. (Potlesk.)
Grendel, Gábor, podpredseda NR SR (2022-09-29):
Pán spravodajca, želáte si záverečné slovo? Nech sa páči.
Jurinová, Erika, poslankyňa NR SR (2017-06-21):
Ďakujem pekne. Mne sa javí, že Ústav pamäti národa funguje na to, aké pomery tam vládnu, až nadmieru dobre. Hovorí o tom práve správa o činnosti, ktorá obsahuje nieže niekoľko udalostí, ale množstvo vecí, na ktorých Ústav pamäti robí, aktívne robí. Naozaj tých činností je veľmi veľa a neviem si predstaviť, ako by sa dala toľká činnosť robiť, ak by tam tá nedobrá atmosféra bola až taká zlá, že by bolo nutné lámať zákon cez koleno. Jednoznačne, tak ako kolega Budaj hovoril, že tiež pre mňa je nepochopiteľné, že takto rapcom ideme, bez toho, aby existovali nejaké odborné debaty na tému zmeny v Ústave pamäti národa, aby sa robili zmeny, ktoré úplne zmenia spôsob riadenia. Budeme mať viachlavého draka, ktorý bude mať naozaj veľa hláv, ale nikto nebude chcieť zobrať tú skutočnú zodpovednosť nad, aj nad činnosťou Ústavu pamäti národa. Takže na zváženie kolegom, ja by som sa veľmi prihovárala, aby tiež stiahli túto novelu a popremýšľali aj nad tým, čo je dôležité pre ústav: budova, vytvoriť múzeum, ktoré by bolo súčasťou Ústavu pamäti národa, a zároveň vyriešiť aj to právne nástupníctvo. To je dôležité. Ďakujem.
Hort, Milan, podpredseda NR SR (2010-08-05):
Teraz pán poslanec Branislav Ondruš s faktickou poznámkou, nech sa páči.
Kollár, Boris, predseda NR SR (2023-03-22):
Pozrite mi hore, čo máme v stredu alebo štvrtok.
Antošová, Eva, poslankyňa NR SR (2019-06-24):
Ďakujem za slovo. Pán Osuský, aj ako predkladateľ, aj ako poslanec v rozprave ste tak poeticky nám chceli vysvetliť alebo vysvetľovali, prečo nesúhlasíte s tým najcennejším, pre nás najcennejším, čo máme zakotvené v zákone. Ja sa na to pozriem prakticky, nie poeticky. Pozrite sa, SaS dlhodobo tvrdí, že sa pripravuje na vládnutie v Slovenskej republike, ale pritom treba podotknúť, že vy ste boli, SaS, vy ste boli proti ústavnému zákonu na ochranu slovenskej poľnohospodárskej pôdy. Vy ste boli tí, ktorí ste spochybnili dvojakú kvalitu potravín, a bolo vám jedno a je vám jedno, čo slovenskí občania jedia. Nahrávate obchodným reťazcom a zase vám je jedno, že zdierajú obchodné reťazce práve slovenských potravinárov, a teraz idete siahať na to najcennejšie, čo naozaj máme a čo si nesmierne vážime, a je to slovenský náš materinský jazyk. Ja verím, že ľudia sa spamätajú, a ten váš extrémne, tá vaša extrémna liberálnosť, otvorí konečne voličom oči. Ďakujem.
V. Veteška, podpredseda NR SR: (2007-01-30):
(Hlasovanie.) Prítomných je 143 poslancov, za 143, proti 0, zdržalo sa 0, nehlasovalo 0. Konštatujem, že Národná rada pridelila tento návrh zákona výborom a určila gestorský výbor a príslušné lehoty. Ďakujem pekne. Teraz budeme hlasovať v prvom čítaní o vládnom návrhu zákona o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) , tlač 154. A teraz prosím spravodajcu a člena navrhnutého gestorského výboru pre kultúru a médiá pána Rafaja, aby uviedol hlasovanie.
Glváč, Martin, podpredseda NR SR (2019-02-18):
Ďalší v rozpra... Aha, pani navrhovateľka požiadala o vystúpenie. Nech sa páči. A potom pán spravodajca, takže až po obidvoch, pán poslanec Sopko.
Matovič, Igor, poslanec NR SR (2011-05-18):
Pán poslanec Ondruš, iba jednou jedinou poznámkou by som chcel poukázať na hodnovernosť vášho vystúpenia, kde ste napríklad tvrdili, že v dnešnej dobe táto vláda je zodpovedná za historicky najvyššiu nezamestnanosť v Slovenskej republike. Chcel by som vás naučiť teda základy matematiky, dnešná nezamestnanosť je približne na úrovni 13 % a najvyššiu nezamestnanosť na Slovensku sme mali v roku 2001 a to bolo 19,3 %; 13 je menej ako 19,3. Viem, že vám to pasuje do vašej demagógie a vlastne vymývania mozgov vašim voličom, ktorí si, bohužiaľ, tieto čísla nepamätajú, a veľmi radi vytvárate dojem, že my sme zodpovední za najvyššiu nezamestnanosť, my sme zodpovední za všetko. Ale, prosím vás, neklamte aspoň ľudí v tom, že 13 je viac jako 19. Ešte raz: najvyššia nezamestnanosť na Slovensku bola v roku 2001, 19,3 %, a dnešná je niečo okolo 13 %. V žiadnom prípade to nie je historicky najvyššia nezamestnanosť na Slovensku, ako ste povedali vy.
Kollár, Boris, predseda NR SR (2021-05-04):
Chce sa vyjadriť k rozprave spravodajkyňa? Nech sa páči.
Figeľ, Ján, podpredseda NR SR (2015-09-22):
Ďakujem pekne. Teraz dávam slovo spoločnému spravodajcovi z výboru pre hospodárske záležitosti, pánovi poslancovi Andrejovi Kolesíkovi, aby informoval Národnú radu o výsledku rokovania výborov a odôvodnil návrh i stanovisko gestorského výboru. Nech sa páči.
Sulík, Richard, predseda NR SR (2010-07-08):
Vážené poslankyne, vážení poslanci, sčítanie hlasov ešte chvíľku potrvá. Predpokladám päť až desať minút. Budem informovať. Je to, bohužiaľ, náročnejšie sčítavanie, takže prestávka sa o niekoľko minút predlžuje. (Pokračovanie spracúvania výsledkov tajného hlasovania.) (Po prestávke.)
Danko, Andrej, podpredseda NR SR (2024-04-18):
Ďakujem. Otváram rozpravu. Do rozpravy som dostal jedinú písomnú prihlášku – poslanec Dostál. Nech sa páči, pán poslanec.
Laurenčík, Milan, podpredseda NR SR (2020-04-22):
Ďakujem pekne pánovi poslancovi Viskupičovi za správu z výborov. Poprosím ho, aby zaujal miesto, a otváram rozpravu k Programovému vyhláseniu vlády Slovenskej republiky a jej žiadosti o vyslovenie dôvery. Ešte predtým tu máme procedurálny návrh. Nech sa páči.
Klus, Martin, poslanec NR SR (2016-09-21):
Ďakujem pekne za slovo. Ja by som sa chcel poďakovať kolegyni Anke Zemanovej, že ma pribrala do tímu v rámci tohto návrhu zákona. Som presvedčený o tom, že Slovenská republika ako jedna z najbohatších krajín na zdroje pitnej vody nevyhnutne potrebuje, aby táto komodita bola istým spôsobom upravená a chránená presne tak, ako sme to navrhli. A možno to osud tak chcel, že práve po diskusii o parížskej, Parížskom dohovore hovoríme o tom, čo je pre nás momentálne na Slovensku asi najcennejšie. Takže chráňme si, čo máme. A verím, že tak ako bolo naznačené aj v prípade Parížskeho dohovoru, aj v prípade tohto zákona, zahoďme stranícke tričká, tu sa jedná o budúcnosť našej krajiny. Takže verím, že aj kolegovia z koalície tento návrh zákona podporia. Ďakujem veľmi pekne.
Mizík, Stanislav, poslanec NR SR (2018-05-25):
Ďakujem za slovo. Vážená pani predsedajúca, vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 956. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Ďakujem.